### Beslutning

Byrådet kunne ikke tiltræde forslaget i byrådets møde den 22. januar 2020.

Sagen blev behandlet sammen med sag 7.

**Beslutningsforslag fra ALT**

Alternativet i [adresse] foreslår, at vi gentænker vores planlægning af byrådsmøder, så de i højere grad tilgodeser byrådspolitikere med børn og familie. Samt de politikere, der som flere og flere mennesker i befolkningen, har et fleksibelt arbejdsliv, og dermed ikke længere er bundet af at være på et arbejde fra kl. 8 til kl. 16.

Vi mener, at vi også i byrådsarbejdet skal bestræbe os på at skabe work life balance og ikke kun tale om det, som noget vi skal sikre ude i samfundet. Derfor skal vi skabe en balanceret planlægning af byrådsmøder, så vi tilgodeser en mangfoldig gruppe af byrådspolitikere.

Både dem der arbejder fra kl. 8 til kl. 16 ved siden af byrådsarbejdet. Og dem, der gerne vil have mulighed for at tilbringe så mange aftener, som muligt med børn og familie, og som dermed har tilrettelagt et mere fleksibelt arbejdsliv ved siden af byrådet.

Dette skal selvfølgelig ske med hensyntagen til dem, der følger byrådsmøderne, men de samme overvejelser om mangfoldighed og fleksibilitet gør sig også gældende for disse følgere. Der skal være rum til, at alle kan deltage i eller lytte til et byrådsmøde via liveoptagelser, hvorfor en variation i tidspunkter vil være hensigtsmæssig.

Vi foreslår konkret:

Fra januar 2020 afholdes hvert fjerde byrådsmøde inden for rammen af tidsrummet kl. 9-17 fremfor kl. 16-22.

Fra januar 2021 afholdes hvert tredje byrådsmøde inden for rammen af tidsrummet kl. 9-17 fremfor kl. 16-22.

Stillet af Thea Nilsson, byrådsmedlem og Karlo Hermansen 1. suppleant

Alternativet i [adresse]

### Sagens forløb

11-09-2019 [adresse]
Sagens behandling blev udsat i byrådets møde den 11. september 2019.
 25-09-2019 Aarhus Byråd

Fremsendes til Gruppeformandskredsen til behandling i henhold til beslutning i byrådets møde den 25. september 2019.

Sagen blev behandlet sammen med sag 18.

 18-12-2019 Gruppeformandskredsen

Sagerne 'Forslag fra ALT om byrådsmøder ude i kommunen' og 'Forslag fra ALT om balance i byrådsmøder' blev behandlet sammen.

Flertallet i [adresse] kunne tiltræde indstillingen fra Borgmesterens Afdeling, der afviser de to beslutningsforslag fra Alternativet.

Sagerne sendes tilbage til byrådet.

 22-01-2020 Aarhus Byråd

Byrådet kunne ikke tiltræde forslaget i byrådets møde den 22. januar 2020.

Sagen blev behandlet sammen med sag 7.